کوئٹہ : نیشنل بُک فاؤنڈیشن 1973 نا آئین نا پنجا سال انادود آتا چرجوئی ٹی نیشنل بک فاؤنڈیشن نا بک شاپ آتیا بک فیئر اس اڈ تسنے۔ دا چرجوئی ٹی نیشنل فک فاؤنڈیشن کوئٹہ گورنمنٹ سنڈیمن ہائر سیکنڈری اسکول بوائز برانچ کوئٹہ ٹی ہم فک فیئر اس اڈ تس۔ بک فیئر نا بنا ءِ سنڈیمن ہائر سیکنڈری اسکول نا پرنسپل نصیر علی شاہ ربن کرے۔ داوخت آ پرنسپل ناصر علی شاہ کتاب آتا مطالعہ نا مون آ دننگ کن نیشنل بک فاؤنڈیشن نا کوشست آتا ستاءِ کرسا پارے کہ نیشنل بک فاؤنڈیشن دا اہم دے ءِ اڈترسا یات گار کرینے انتئے کہ ننا آئین ننا آجوئی نا ضمانت ءِ و اسہ قوم اس ہم آئین آن بیدس ہچ اس اف۔ اوپارے کہ کتاب آک ننے تینا تاریخ و ننا بھلا تا جہد نا بارواٹی پارہ و دا کتاب آک ننا اجداد نا تحریک آتے امر کرینو۔
(اے پی پی)
